கேள்வி: கா. ந. கல்யாணசுந்தரம் - கவிதைப் பணி பற்றி விளக்கவும்.
பதில்: பள்ளிப் படிப்பு காலத்திலேயே கல்யாணசுந்தரம் மரபுக் கவிதைகள் மற்றும் இசைப் பாடல்கள் எழுதினர். இவரது பாடல்கள் பல சென்னை மற்றும் திருச்சி வானொலிகளில் மெல்லிசையாக ஒலிபரப்பு செய்யப்பட்டன. காவியப்பாவை, மலைச்சாரல், கலைமகள், குயில் போன்ற இலக்கிய பத்திரிகைகளில் இவரது கவிதைகள் வெளிவந்தன. 1992 ஆம் ஆண்டு முதல் இவர் ஐக்கூ கவிதைகள் எழுதுவதில் முனைப்புடன் ஈடுபட்டார். 1999 ஆம் ஆண்டு " மனிதநேயத் துளிகள் எனும் ஐக்கூ தொகுப்பினை வெளியிட்டார். இத்தொகுப்பில் இவரது ஐக்கூ கவிதைகள் ஆங்கில மொழிபெயர்ப்புடன் வெளியானது. இதுவே தமிழ் மற்றும் ஆங்கிலத்தில் வெளிவந்த முதல் இருமொழி ஐக்கூ புத்தகமாகும். இவரது பல ஐக்கூ கவிதைகள் மலையாளம், இந்தி, பிரஞ்சு, ஆங்கிலம் மற்றும் சப்பானிய மொழிகளில் மொழிபெயர்ப்பு செய்யப்பட்டு வெளியாகியுள்ளன. ஐக்கூ சிகரம், ஐக்கூ செம்மல் ஆகிய விருதுகள் இவருக்கு வழங்கப்பட்டுள்ளன. முனைவர் கோபியின் தெலுங்கு வடிவ நானிலு கவிதைகளைத் தமிழில் மொழிபெயர்த்த கவிஞர் சாந்தா தத்தின் கவிதை வடிவத்தை உள்வாங்கிக் கொண்டு தமிழ் மொழிக்கு ஏற்றவாறு புதிய விதி முறைகளை வகுத்து "தன்முனைக் கவிதைகள்" எனப் பெயரிட்டு நான்கு வரிக்கவிதைகளை புதுப்பொலிவுடன் இவர் தமிழுக்கு அறிமுகப்படுத்தினார். கடந்த இரண்டு ஆண்டுகளாக இவ்வடிவம் தன்முனைக் கவிதைகள் என்ற பெயரில் கவிஞர்களால் எழுதப்பட்டு வருகிறது. நாளேடுகள், மாத வார இதழ்கள், முகநூல் குழுமங்கள் இவ்வகை கவிதைகளை வெளியிட்டும் வருகின்றன. தன்முனைக் கவிதைப் போட்டிகளும் நடத்தப்பட்டு விருதுகளும் சான்றுகளும் கூட வழங்கப்படுகின்றன. 52 கவிஞர்களின் தன்முனைக்கவிதைகளை தொகுத்து "வானம் தொடும் வண்ணத்துப்பூச்சிகள்" எனும் நூலினை கம்போடியா நகரில் அங்கோர் தமிழ்ச் சங்கம் நடத்திய உலகத்தமிழ் கவிஞர்கள் மாநாட்டில், கவிஞர் கா. ந. கல்யாணசுந்தரம் வெளியிட்டார். அமெரிக்க முத்தமிழ்ப் பல்கலைக்கழகம் தன்முனைக் கவிதைகள் பயிற்சிக்கான ஒரு பாடப்பிரிவையும் நடத்துகிறது. 150 நூல்களுக்கு மேல் தன்முனைக் கவிதை நூல்கள் வெளிவந்துள்ளன . தன்முனைக் கவிதைகளை வடிவமைத்து உருவாக்கியதால் கவிச்சுடர் கா . ந . கல்யாணசுந்தரம் தன்முனைக் கவிதைகளின் தந்தை என போற்றப்படுகிறார் . நான் மீடியா , தமிழ்நெஞ்சம் , முத்தமிழ் நேசன் போன்ற இலக்கிய இதழ்கள் இவரது நேர்காணல்கள் வெளியாகியுள்ளன .
கேள்வி: கா. ந. கல்யாணசுந்தரம் - எழுதிய நூல்கள் என்பது என்ன?
பதில்: *மனிதநேயத் துளிகள் *மனசெல்லாம் *வெளிச்சமொழியின் வாசிப்பு *நான்.. நீ...இந்த உலகம் *வானம் தொடும் வண்ணத்துப் பூச்சிகள் *மூன்றடியில் மலர்ந்த புறநானூறு(11) *பனையோலைக் காற்றாடிகள் (12) *உயிர்த்தெழும் சிந்தனைகள் *பனிவிழும் மலர்வனம் *பூக்கள் பூக்கும் தருணம் *முற்றத்து நிலவொளி *அரும்புகள் ஊர்வலம் *பனையோலைக் காற்றாடிகள் *படகில் ஒற்றை இலை